
                  Nicolae Robu
Direcţia Tehnică
Serviciul Drumuri, Poduri şi Utilităţi Hidrotehnice
Nr. SC 2015 – 
REFERAT

privind aprobarea Studiului de Fezabilitate pentru obiectivul de investiţie
,, Modernizare strada Chimiștilor”
Direcţia Tehnică prin Biroul Drumuri şi Poduri are prevăzut în programul de investiţii pe anul 2015 obiectivul de investiţii ,,Modernizare strada Chimiștilor”

Strada Chimiştilor este amplasată în partea de sud-est a municipiului Timişoara, este racordată la Calea Buziaşului, fiind o stradă înfundată cu o lungime de aproximativ 300m.

În prezent strada asigură accesul autovehiculelor de transport marfă la mai multe societăți comerciale din zonă, suprafața fiind o platformă din beton complet degradat, prezentând toată gama de defecţiuni caracteristice îmbrăcăminţilor din beton de ciment.

Pe partea sudică a străzii există în incintă o platformă de parcare pentru autocamioane, dar spaţiul este insuficient, autotrenurile parcând astfel în aşteptare la intrare în incinta societăţilor, pe platforma de beton a străzii Chimiştilor. Această platformă având un carosabil foarte degradat, nu poate fi folosită în întregime, iar circulaţia autovehiculelor se desfăşoară cu dificultate, în special în perioadele ploioase.

Acest proiect va fi implementat datorită necesității fluidizării traficului. Lucrările vor cuprinde modernizare strada Chimiștilor la 4 benzi cu o lățime de 14m, amenajare trotuare, amenajare piste de biciclete, amenajare locuri de parcare, amenajare spații verzi, rețele edilitare(canalizare pluvială și canal tehnic).

Sursa de finanţare: Bugetul local capitolul 84.02.03.03. Străzi.

Primăria Municipiului Timişoara a recepţionat Studiul de Fezabilitate pentru ,,Moderenizare strada Chimiștilor”, realizat de SC PROEXCO SRL conform contractului de prestări servicii nr.176/21.07.2014.
În vederea realizării investiţiei este necesară aprobarea Studiului de Fezabilitate.

Valoarea totală a investiţiei ,,Modernizare strada Chimiștilor” este estimată, conform devizului general al investiţiei, la 2.738,532 mii lei (inclusiv TVA),  respectiv 621,194 mii euro (1 euro =4,4085 lei la data de 09.09.2014).
Durata de realizare pentru execuţia lucrărilor proiectate este estimată la 3 luni.

Având în vedere cele prezentate propunem aprobarea studiului de fezabilitate şi realizarea investiţiei ”Modernizare strada Chimiștilor”.             

